[pic] | КОМИСИЯ НА ЕВРОПЕЙСКИТЕ ОБЩНОСТИ |

Брюксел, 29.7.2009

COM(2009) 421 окончателен

2007/0248 (COD)

СТАНОВИЩЕ НА КОМИСИЯТА

съгласно член 251, параграф 2, трета алинея, буква в) от Договора за ЕО, относно измененията от страна на Европейския парламент на общата позиция на Съвета, отнасяща се до предложението за Директива на Европейския парламент и на Съвета за изменение на Директива 2002/22/ЕО относно универсалната услуга и правата на потребителите във връзка с електронните съобщителни мрежи и услуги, както и на Директива 2002/58/ЕО относно обработката на лични данни и защита на правото на неприкосновеност на личния живот в сектора на електронните комуникации и Регламент (ЕО) № 2006/2004 за сътрудничество между националните органи, отговорни за прилагане на законодателството за защита на потребителите

ЗА ИЗМЕНЕНИЕ ПРЕДЛОЖЕНИЕТО НА КОМИСИЯТА съгласно член 250, параграф 2 от Договора за ЕО

2007/0248 (COD)

СТАНОВИЩЕ НА КОМИСИЯТА

съгласно член 251, параграф 2, трета алинея, буква в) от Договора за ЕО, относно измененията от страна на Европейския парламент на общата позиция на Съвета, отнасяща се до предложението за Директива на Европейския парламент и на Съвета за изменение на Директива 2002/22/ЕО относно универсалната услуга и правата на потребителите във връзка с електронните съобщителни мрежи и услуги, както и на Директива 2002/58/ЕО относно обработката на лични данни и защита на правото на неприкосновеност на личния живот в сектора на електронните комуникации и Регламент (ЕО) № 2006/2004 за сътрудничество между националните органи, отговорни за прилагане на законодателството за защита на потребителите

1. Контекст

Процедура

Комисията прие своето предложение за Директива COM(2007) 698 – 2007/0248 (COD) („Директивата за правата на гражданите“) на 13 ноември 2007 г. и го внесе в Европейския парламент и Съвета на 15 ноември 2007 г., за да бъде прието по процедурата за съвместно вземане на решения съгласно член 251 от Договора за ЕО.

Икономическият и социален комитет даде становището си на 29 май 2008 г. Комитетът на регионите прие становището си на 19 юни 2008 г.

В съответствие с член 250 от Договора за ЕО Комисията прие на 6 ноември 2008 г. изменение на своето предложение[1], съдържащо изцяло или отчасти много от измененията, гласувани от Европейския парламент на първо четене на 24 септември 2008 г.

В съответствие с член 251 от Договора за ЕО Съветът прие своята обща позиция по предложението на 16 февруари 2009 г.[2]

На 17 февруари 2009 г. Комисията прие своето съобщение[3] относно общата позиция на Съвета.

Европейският парламент прие позицията си на второ четене на 6 май 2009 г.

2. Цел на Предложението на Комисията

Целта на предложението на Комисията е да се адаптира регулаторната рамка за електронни съобщения по отношение на Директивата за универсалната услуга[4] и Директивата за правото на неприкосновеност на личния живот и електронни комуникации[5], да се засилят някои от правата на потребителите и ползвателите и да се гарантира, че електронните съобщения са сигурни, надеждни и заслужаващи доверие, като по отношение на тях се осигури висока степен на защита на неприкосновеността на личния живот и личните данни на потребителите.

3. Коментар на Комисията

3.1. Общи бележки

На пленарната си сесия на 6 май 2009 г. Европейският парламент прие множество съгласувани със Съвета изменения по общата позиция на Съвета, с цел да гарантира приемането на второ четене. Тези изменения засягат основно:

- адаптиране на универсалната услуга към пазарни и технологични развития, в това число и разкриване на възможност за държавите-членки да разширят задължението за универсална услуга, така че да включи широколентовите услуги;

- подобряване на достъпа до електронните съобщения за хора с увреждания, по-специално чрез включване на терминалите в обхвата на директивата; разширяване на достъпа до и избора на услуги за хора с увреждания, засилване на правата на службите за спешна помощ в ЕС;

- подобряване на договорните условия и увеличаване на информираността на потребителите за услуги, в това число повишаване на сравнимостта на цени и увеличаване на правомощията на НРО (националните регулаторни органи) по отношение на информацията за тарифите, предоставяна на потребителите.

- информиране на потребителите за най-разпространените практики на незаконни дейности и разпространяване на зловредно съдържание с помощта на технологиите за електронни съобщения;

- засилване на разпоредбите, регулиращи контакта със службите за спешна помощ, включително inter alia по-строго задължение за предоставяне на информация на органите за спешна помощ за местоположението на лицето, което осъществява повикването, и подобряване на осведомеността на гражданите за номера „112“; въвеждане на правомощия за комитология за Комисията по отношение на достъпа до услуги „112“;

- улесняване на достъпа на гражданите до услугите под номер 116, както и правомощия за комитология за Комисията, за да гарантира ефективното прилагане на обхватите на номерата от диапазона 116;

- улесняване на смяната на доставчиците, в това число въвеждане на срок за активиране на номера след пренасянето му; засилване на правомощията на НРО за наблюдение и правоприлагане в областта на пренасянето; въвеждане на правомощия за комитология относно обновяването на задълженията за пренасяне;

- засилване на задължението на държавите-членки да провеждат прегледи на изпълнението на задълженията за „задължителен пренос“;

- модернизиране и обновяване на законодателството в съответствие с развитието на технологиите и пазара, рационализиране на разпоредбите на директивата (например заличаване на остарели задължения и т.н.);

- посочване на мерки, които да трябва да предприемат доставчиците, за да гарантират сигурността на своите услуги;

- задължаване на доставчиците на електронни съобщителни услуги да уведомяват органите и (в някои случаи) абонатите или засегнатите лица за пробиви в системите за сигурност и въвеждане на правомощия за комитология за Комисията по отношение на режимите за нотифициране на такива пробиви;

- засилване на разпоредбите за защита срещу софтуер за наблюдение и пласиране на „бисквитки“ (cookies) в устройства на потребителя.

Комисията приема измененията на Европейския парламент като съответстващи на общата цел и на основните характеристики на предложението.

3.2. Изменено предложение

Съгласно член 250, параграф 2 от Договора за ЕО Комисията изменя предложението си в съответствие с измененията, гласувани от Европейския парламент на неговата пленарна сесия на 6 май 2009 г.

[1] COM(2008723) окончателен.

[2] ОВ С 103Е, 5.5.2009 г., стр.40.

[3] COM(2009) 78 окончателен.

[4] Директива 2002/22/ЕО на Европейския парламент и на Съвета от 7 март 2002 г. относно универсалната услуга и правата на потребителите във връзка с електронните съобщителни мрежи и услуги (ОВ L 108, 24.4.2002 г., стр. 51).

[5] Директива 2002/58/ЕО на Европейския парламент и на Съвета от 12 юли 2002 г. относно обработката на лични данни и защита на правото на неприкосновеност на личния живот в сектора на електронните комуникации (ОВ L 201, 31.7.2002 г., стр. 37).